TEHNIČNO POROČILO

1. OPIS KONSTRUKCIJE : Most preko Gračnice je armirano betonska konstrukcija . Opornika sta armirano betonska, konstrukcija je izvedena iz petih montažnih armirano betonskih nosilcev višine 40 cm, preko katerih je izvedena armirano betonska plošča debeline 20 cm. Povezava opornikov in prekladne konstrukcije je izvedena z armirano betonskima prečnima gredama.



Pred levobrežnem opornikom je izvedena kamnita zložba. Ob enem od visokih vodostajev je voda izpodkopala temelj levobrežnega opornika zaradi česar se je opornik posedel za cca 30 cm. Začasna sanacija je bila izvedena tako, da se je na mostu višinska razlika med cesto in posedlo prekladno konstrukcijo izravnala s tamponom, na dnu opornika pa je bil ob temelju izveden skalomet, ki je preprečeval nadaljevanje izpodkopavanja temelja opornika. Sanacija izvedena na opisan način je lahko le začasna, saj bi v primeru ponovitve enako visokega vodostaja voda lahko znova izpodkopala temelj opornika zaradi česar bi lahko prišlo do nadaljnega posedanja.

1. SANACIJA KONSTRUKCIJE : Sanacija bo obsegala poglobitev temeljev levobrežnega opornika s podbetoniranjem, dvig prekladne konstrukcije na prvotno koto in obnova kamnite obloge in kamnitih zložb.
   1. Poglobitev temelja opornika se bo izvedla z izpodkopavanjem temelja po kampadah in s podbetoniranjem. Pred pričetkom izpodkopavanja temelja je potrebno opornik iz zadnje strani odkopati na gorvodni strani opornika pa bo potrebno odstraniti del

kamnite zložbe, da bo možno pričeti z izpodkopavanjem. Izpodkopavanje in podbetoniranje temelja se bo izvedlo v štirih kampadah, kot je prikazano v načrtu. Bočni kampadi sta povečani, ker bosta kasneje služili za namestitev podpornih stolpov za dviganje prekladne konstrukcije v prvotni položaj. Po dokončanju podbetoniranja temelja opornika se obnovi odstranjena kamnita zložba.

* 1. Ob pričetku dviganja prekladne konstrukcije se poruši vezna armirano betonska

greda, ki povezuje opornik in prekladno konstrukcijo. Po rušenju povezovalne grede se namesti oprema za dviganje prekladne konstrukcije. Pri načrtovanju opreme za dviganje prekladne konstrukcije je potrebno upoštevati, da je akcija prekladne konstrukcije na mestu dviganja 420.oo kN. Ko se prekladna konstrukcija dvigne na prvotno koto – predvideno cca 30 cm, se v rego med opornikom in prekladno konstrukcijo in na mestu vezne grede vstavi armatura in se oboje zalije z betonom. Po odstranirvi opreme za dviganje se izvede kamnita obloga dna struge ob oporniku. Po zabetoniranju vezne grede se tudi izvede zasip za opornikom. Zasipanje za opornikom je potrebno izvajati s tamponom v slojih debeline do 30 cm, vsak sloj je potrebno ustrezno utrditi.

1. MATERIALI : Vsi konstrukcijski betoni bodo kvalitete C25/30, armatura bo rebrasta kvalitete B500. Zasip za opornikom je potrebno utrditi do zbitosti vsaj 80. mPa.

Tomaž Klančnik u.d.i.g.